Lista deista

Ovo je djelomičan **popis ljudi** koji su kategorizirani kao **[[deizam|deisti]]**, vjerovanje u Boga zasnovano samo na prirodnoj religiji ili vjerovanje u religijske istine koje su otkrili ljudi procesom razumijevanja, neovisno o svakoj objavi u svetom pismu ili od proroka. Oni su izabrani zbog svoga utjecaja na deizam ili zbog svoje slave u ostalim područjima.

* Jean le Rond D’Alembert (1717. – 1783.), francuski matematičar, mehaničar, fizičar, filozof i muzički teoretičar. Također je bio suurednik s Denisom Diderotom na Enciklopediji.
* Ethan Allen (1738. – 1789.), rani američki revolucionar i gerilski vođa.
* Luis Walter Alvarez (1911. – 1988.), američki eksperimentalni fizičar i pronalazač koji je proveo gotovo svu svoju dugu profesionalnu karijeru na fakultetu Kalifornijskog sveučilištu u Berkeleyju. Nobelovu nagradu za fiziku dobio je 1968. godine, prijavio je preko 40 patenata od kojih su neki doveli do komercijalnih proizvoda.
* Anaksagora (o. 500. – 428. pr. Kr.), predsokratski grčki filozof.
* Aristotel (384. pr. Kr. – 322. pr. Kr.), grčki filozof i polihistor, učenik Platonov i učitelj Aleksandra Velikog.
* Neil Armstrong (1930. – 2012.), američki astronaut NASA-e, testni pilot, aeronautički inženjer, sveučilišni profesor, američki mornarički letač i prvi čovjek koji je stupio na Mjesec.
* Averroes (1126. – 1198.), andaluzijski polihistor; magistar aristotelovske filozofije, islamske filozofije, islamske teologije, malikijskog prava i jurisprudencije, logike, psihologije, politike, arapske muzičke teorije, te znanosti medicine, astronomije, geografije, matematike, fizike i nebeske mehanike. Rođen je bio u Córdobi u Al Andalusu, danas u Španjolskoj, a umro u Marakešu u Maroku. Njegova škola filozofije poznata je kao averoizam.
* Ludwig Boltzmann (1844. – 1906.), austrijski fizičar slavan po svojim osnivačkim doprinosima u polju statističke mehanike i statističke termodinamike.
* Napoleon Bonaparte (1769. – 1821.), francuski vojni i politički vođa.
* Max Born (1882. – 1970.), njemačko-britanski fizičar i matematičar koji je posredovao u razvoju kvantne mehanike. Također je doprinio fizici krutog stanja i optici, a nadzirao je rad brojnih značajnih fizičara tijekom 1920-ih i 1930-ih. Born je 1954. godine osvojio Nobelovu nagradu za fiziku (podijelio je s Waltherom Botheom).
* Wernher von Braun (1912. – 1977.), njemačko-američki raketni znanstvenik, aeronautički inženjer, svemirski arhitekt i jedan od vodećih figura u razvoju raketne tehnologije.
* Nick Cave (1957. – ), australski muzičar, kantautor, pjesnik, autor i glumac.
* Ciceron (106. p. n. e. – 43. p. n. e.), rimski državnik, pravnik, politički teoretičar, filozof i rimski konstitucionalist.
* Paul Davies (1946. – ), britanski fizičar i znanstveni pisac i izvjestitelj.
* Humphry Davy (1778. – 1929.), britanski kemičar i pronalazač.
* Thomas Alva Edison (1847. – 1931.), američki pronalazač i poslovni čovjek.
* Albert Einstein (1879. – 1955.), njemački teorijski fizičar i smatran jednim od najutjecajnijih intelektualaca u ljudskoj povijesti. Einsteina povjesničari klasificiraju kao pandeista i agnostičkog teista.
* Antony Flew (1923. – 2010.), britanski filozof i istaknuti bivši ateist.
* Benjamin Franklin (1706. – 1790.), američki polihistor, jedan od očeva osnivača Sjedinjenih Država.
* Fridrik Veliki (1712. – 1786.), pruski kralj iz dinastije Hohenzollerna.
* Martin Gardner (1914. – 2010.), američki popularni matematički i znanstveni pisac koji se specijalizirao u rekreativnoj matematici, no s interesima koji obuhvaćaju mikromagiju, scensku magiju, književnost (posebno pisanja Lewisa Carrolla i G. K. Chestertona), filozofiju, znanstveni skepticizam i religiju.
* William Lloyd Garrison (1805. – 1879.), američki abolicionist, novinar i društveni reformator. Najpoznatiji je kao urednik abolicionističkih novina The Liberatora a bio je jedan od osnivača Američkog proturopskog društva, promicao je "neposrednu emancipaciju" robova u Sjedinjenim Državama.
* Carl Friedrich Gauss (1777. – 1855.), njemački matematičar i fizikalni znanstvenik koji je značajno doprinio mnogim poljima uključujući teoriju brojeva, statistiku, analizu, diferencijalnu geometriju, geodeziju, geofiziku, elektrostatiku, astronomiju i optiku.
* Brett Gurewitz (1962. – ), gitarist i kantautor američkog punk rock benda Bad Religiona.
* Harish-Chandra (1923. – 1983.), indijski matematičar koji je učinio fundamentalan rad u teoriji reprezentacije, posebno harmonijske analize polujednostavnih Lieovih grupa.
* James Heckman (1944. – ), američki ekonomist koji je podijelio Nobelovu memorijalnu nagradu za ekonomiju 2000. za svoj pionirski rad u ekonometriji i mikroekonomiji.
* Edward Herbert, 1. baron Herbert Cherburyjski (1583. – 1648.), britanski vojnik, diplomat, povjesničar, pjesnik i religijski filozof.
* William Hogarth (1697. – 1764.), engleski slikar, vizualni umjetnik i pionir stripskog crtanja.
* Robert Hooke (1635. – 1703.), engleski prirodni filozof, arhitekt i polihistor.
* Victor Hugo (1802. – 1885.), francuski pisac, umjetnik, aktivist i državnik.
* James Hutton (1726. – 1797.), škotski liječnik, geolog, naturalist, proizvođač kemikalija i eksperimentalni poljoprivrednik. Njegov je rad pomogao uspostavi osnove moderne geologije. Njegove su teorije geologije i geološkog vremena, također nazvana duboko vrijeme, bile uključene u teorije koje su naposljetku nazvane plutonizam i aktualizam.
* Thomas Jefferson (1743. – 1826.), autor Jeffersonove Biblije, američki otac osnivač, glavni autor američke deklaracije neovisnosti i treći predsjednik Sjedinjenih Država.
* Ahmad Kasravi (1890. – 1946.), iranski lingvist, povjesničar i reformator.
* Harmony Korine (1973. – ), američki filmski redatelj, producent, scenarist i autor.
* Jean Baptiste Lamarck (1744. – 1829.), francuski naturalist. Bio je vojnik, biolog, akademik i rani pobornik ideje da se evolucija zbivala i zbiva u skladu s prirodnim zakonima.
* Gottfried Leibniz (1646. – 1716.), njemački matematičar i filozof. Najpoznatiji je po razvoju infinitezimalnog računa neovisno o Isaacu Newtonu, a njegova je matematička notacija naširoko rabljena otkad je bila objavljena.
* Leonardo da Vinci (1452. – 1519.), talijanski renesansni polihistor: slikar, kipar, arhitekt, muzičar, znanstvenik, matematičar, inženjer, pronalazač, anatom, geolog, kartograf, botaničar i pisac.
* Gotthold Ephraim Lessing (1729. – 1781.), njemački pisac, filozof, dramatičar, publicist i umjetnički kritičar.
* Abraham Lincoln (1809. – 1865.), 16. predsjednik Sjedinjenih Država.
* John Locke (1632. – 1704.), utjecajni engleski filozof na polju empirizma.
* Mihail Lomonosov (1711. – 1765.), ruski polihistor, znanstvenik i pisac, koji je uradio važne doprinose književnosti, obrazovanju i znanosti. Među njegovim su otkrićima Venerina atmosfera. Njegove su sfere znanosti bile prirodna znanost, kemija, fizika, mineralogija, povijest, umjetnost, filologija, optički uređaji i drugo. Lomonosov je također bio pjesnik a utjecao je na oblikovanje modernog ruskog književnog jezika.
* Charles Lyell (1797. – 1875.), britanski pravnik i najistaknutiji geolog svoga vremena. Najpoznatiji je kao autor Principa geologije koji su popularizirali Huttonove koncepte aktualizma.
* Al-Maʿarri (973. – 1058.), slijepi arapski filozof, pjesnik i pisac, kontroverzan racionalist.
* Colin Maclaurin (1698. – 1746.), škotski matematičar koji je napravio važne doprinose u geometriji i algebri. Maclaurinov red, poseban slučaj Taylorova reda, nazvan je prema njemu.
* James Madison (1751. – 1836.), "otac Ustava Sjedinjenih Država", jedan od očeva osnivača Sjedinjenih Država i 4. predsjednik Sjedinjenih Država
* Alfred M. Mayer (1836. – 1897.), američki fizičar.
* Moses Mendelssohn (1729. – 1786.), njemački filozof utjecajan na židovsku haskalu
* Dmitrij Mendeljejev (1834. – 1907.), ruski kemičar i pronalazač. Pripisuju mu se zasluge kao tvorcu prve inačice periodnog sustava elemenata.
* John Muir (1838. – 1914.), američki naturalist škotskog roda, autor i rani zagovornik očuvanja divljine u Sjedinjenim Državama.
* Simon Newcomb (1835. – 1909.), kanadsko-američki astronom i matematičar.
* Isaac Newton (1642. – 1727.), engleski fizičar, matematičar, astronom, prirodni filozof, alkemičar i teolog, "smatran od mnogih najvećim i najutjecajnijim znanstvenikom koji je ikada živio."
* Thomas Paine (1737. – 1809.), engleski pamfletist, revolucionar, radikal, pronalazač i intelektualac te jedan od očeva osnivača Sjedinjenih Država.
* Elihu Palmer (1764. – 1806.), američki autor i pobornik deizma.
* Wolfgang Pauli (1900. – 1958.), austrijski teorijski fizičar. Godine 1945. primio je Nobelovu nagradu za fiziku. Najpoznatiji je po svom radu o Paulijevu principu i teoriji spina.
* Charles Sanders Peirce (1839. – 1914.), američki filozof, logičar, matematičar i znanstvenik, ponekad poznat kao "otac pragmatizma". Obrazovao se za kemičara i radio kao znanstvenik 30 godina. Danas je uvelike cijenjen zbog svojih doprinosa logici, matematici, filozofiji, znanstvenoj metodologiji i semiotici te zbog osnutka pragmatizma.
* Max Planck (1858. – 1947.), njemački fizičar, smatran ocem kvantne teorije.
* Alexander Pope (1688. – 1744.), engleski pjesnik tijekom osamnaestog stoljeća.
* Muhamed ibn Zaharija al-Razi ili Razi (865. – 925.), perzijski polihistor, liječnik, alkemičar i kemičar, filozof i učenjak.
* José Rizal (1861. – 1896.), filipinski patriot, filozof, doktor medicine, pjesnik, novinar, romanopisac, politički znanstvenik, slikar i poliglot. Smatran jednim od najznačajnijih filipinskih junaka i mučenika čija su pisanja i smaknuće doprinijeli pokretanju Filipinske revolucije. Također se smatra prvim modernim nenasilnim azijskim pobornikom slobode.
* Maximilien Robespierre (1758. – 1794.), francuski revolucionar i pravnik.
* Ernest Rutherford (1871. – 1937.), novozelandski kemičar i "otac" nuklearne fizike, dobitnik Nobelove nagrade za kemiju 1908. "za svoja istraživanja o dezintegraciji elemenata i kemiji radioaktivnih tvari".
* Andrej Saharov (1921. – 1989.), sovjetski nuklearni fizičar, disident i borac za ljudska prava.
* Friedrich Schiller (1759. – 1805.), njemački pjesnik, filozof, povjesničar i dramatičar.
* Tupac Shakur (1971. – 1996.), američki rapper, glumac, autor i aktivist.
* Adam Smith (1723. – 1790), škotski filozof i ekonomist, smatran ocem moderne ekonomije.
* Lysander Spooner (1808. – 1887.), američki anarhist, filozof i abolicionist.
* Matthew Tindal (1657. – 1733.), kontroverzni engleski pisac čija su djela bila utjecajna na prosvjetiteljsku misao.
* John Toland (1670. – 1722.), irski filozof, skovao termin "panteizam".
* Mark Twain (1835. – 1910.), američki autor i humorist.
* Jules Verne (1828. – 1905.), francuski autor i pionir znanstvenofantastičnog žanra u Europi. Najpoznatiji je po svojim romanima *[[Dvadeset tisuća milja pod morem]]*, *[[Putovanje u središte Zemlje|Putovanju u središte Zemlje]]* i *[[Put oko svijeta u osamdeset dana|Putu oko svijeta u osamdeset dana]]*.
* Voltaire (1694. – 1778.), francuski prosvjetiteljski pisac i filozof.
* George Washington (1732. – 1799.), jedan od očeva osnivača Sjedinjenih Država i 1. predsjednik Sjedinjenih Država.
* James Watt (1736. – 1819.), škotski pronalazač i strojarski inženjer čija su poboljšanja Newcomenova parnog stroja bila fundamentalna za promjene koje je uzrokovala industrijska revolucija u njegovoj rodnoj Velikoj Britaniji ali i ostatku svijeta.
* Henrik Wergeland (1808. – 1845.), norveški pjesnik i teolog (prema samodefiniciji).
* Hermann Weyl (1885. – 1955.), njemački matematičar i teorijski fizičar.

## Povezano
* popis ljudi po vjerovanju

## Izvori